The Bridge on the River Kwai

***The Bridge on the River Kwai*** (títol orichinal en anglés, en aragonés ***O puent en o río Kwai***, estrenada en Aragón con o títol en castellano de ***El puente sobre el río Kwai***, ***O puent sobre o río Kwai*** en aragonés) ye una cinta anglo-estausunidense de l'anyo 1957 de cine belico, basada en a novela *[[Le pont de la rivière Kwaï]]* de Pierre Boulle (1952), producida por Sam Spiegel ta la productora cinematografica *[[Horizon Pictures]]*. Dirichida por David Lean, en o suyo elenco incluye a destacaus actors como William Holden, Alec Guinness, Jack Hawkins, Sessue Hayakawa, James Donald, André Morell, Peter Williams, John Boxer, Percy Herbert, Harold Goodwin, u Henry Okawa y conta con una banda sonora orichinal de Malcolm Arnold y una dirección de fotografía de Jack Hildyard.

A cinta ye ambientada en unos feitos reals, a construcción por os chaponeses d'un ferrocarril en Birmania y Tailandia mientres a Segunda Guerra Mundial en 1942 y 1943 ta prebar d'invadir o Raj britanico, ye decir, l'actual India. Conta la historia d'un grupo de presoners mandaus por o *[[coronel]] Nicholson* que fa cara a lo comandant chaponés d'o campo, o *coronel Saito*, a la vegada que consigue fuyor d'o campo o *[[comandant]] Shears*, que posteriorment partecipa en una misión mandada por o *comandant Warden* ta destruyir o puent d'o ferrocarril. As suyas escenas se rodoron en o Reino Uniu y en Sri Lanka.

A cinta recibió 7 Premios Oscar (amás d'una nominación) en a suya 30<sup>ena</sup> edición, incluyindo-ie o Millor Guión Adaptau; cal fer constar que os guionistas prencipals, Carl Foreman y Michael Wilson, no amanexiban acreditaus en estar en a Lista negra de Hollywood (*blacklisted* en lenguache d'ixas envueltas) que s'heba elaborau a iniciativa d'o senador Joseph McCarthy; en 1985 se lis reconoixió la suya autoría postumament con un premio especial de l**[[Academia d'as Artes y as Ciencias Cinematograficas de Hollywood]]''. En ixa mesma edición tamién recibió l'[[Premio Oscar a la Millor Cinta|Oscar a la Millor Cinta]]. En a [[11ena edición d'os Premios BAFTA|11<sup>ena</sup> edición]] d'os [[Premios BAFTA]] recibió cuatro premios, incluyius lo [[Premio BAFTA a la Millor Cinta|BAFTA a la Millor Cinta]] y lo [[Premio BAFTA a la Millor Cinta Britanica|BAFTA a la Millor Cinta Britanica]]; en a [[15ena edición d'os Premios Globos d'Oro|15<sup>ena</sup> edición]] d'os [[Premios Globos d'Oro]] reciió tres premios (incluyiu lo [[Premio Globo d'Oro a la Millor Cinta Dramatica|Globo d'Oro a la Millor Cinta Dramatica]]) y una nominación; y en a [[3era edición d'os Premios David de Donatello|3<sup>era</sup> edición]] d'os [[Premios David de Donatello]] recibió lo [[Premio David de Donatello a lo Millor Productor Forano|David de Donatello a lo Millor Productor Forano]], entre muitos atros premios.

== Elenco ==


== Se veiga tamién ==
* [[Cine en 1957]].
* [[Cintas de 1957]].

== Referencias ==


== Vinclos externos ==

*  [http://www.imdb.com/title/tt0050212 ''The Bridge on the River Kwai''] en [[Internet Movie Database]].
*  [https://www.filmaffinity.com/es/film344734.html ''The Bridge on the River Kwai''] en [[FilmAffinity]].
*  [https://catalog.afi.com/Catalog/moviedetails/52118 ''The Bridge on the River Kwai''] en l**American Film Institute Catalog* de l*'American Film Institute*.
*  [http://www.screenonline.org.uk/film/id/450937/ *The Bridge on the River Kwai*] en [[Screenonline]] d'o *British Film Institute*.
*  [https://www.allmovie.com/movie/v7112 *The Bridge on the River Kwai*] en [[AllMovie]].
*  [https://www.boxofficemojo.com/movies/?id=bridgeontheriverkwai.htm *The Bridge on the River Kwai*] en [[Box Office Mojo]].
*  [https://www.rottentomatoes.com/m/bridge_on_the_river_kwai *The Bridge on the River Kwai*] en [[Rotten Tomatoes]].
*  [https://www.allocine.fr/film/fichefilm_gen_cfilm=1602.html *The Bridge on the River Kwai*] en [[Allociné]].
*  [https://letterboxd.com/film/the-bridge-on-the-river-kwai/ *The Bridge on the River Kwai*] en [[Letterboxd]].
*  [https://www.netflix.com/title/60002970 *The Bridge on the River Kwai''] en Netflix.